Új kihívója van a Facebooknak
Az Amazon játékosoknak szánt videós közvetítõplatformja, a Twitch elkezdett valódi közösségi oldallá nõni. A fõoldal helyére egy hírfolyam kerül, ahol a felhasználók valós idõben követhetik a bekövetett streamerek bejegyzéseit, videóit, fotóit.
A 2011-ben indított Twitch hamar lerabolta a játékos világot, és egyértelmû gyûjtõhelyévé vált a játékvideóknak és élõ közvetítéseknek. Nézõinek száma ma már a legnagyobb amerikai tévécsatornákkal vetekszik, így nem meglepõ, hogy az Amazon 970 millió dollárt, vagyis 230 milliárd forintnak megfelelõ összeget fizetett érte 2014-ben.

A rengeteg nézõ pedig magával hozta azt, hogy egyre több közösségi funkció is megjelenjen az oldalon.

A játékosok hírfolyama

2015 nyarán jelent meg az oldalon a privát üzenetek küldésének lehetõsége, addig kizárólag kommenteket írhattak a nézõk a kedvenc játékosaiknak adás közben. Egészen eddig: a közvetítõoldal bejelentette Pulse nevû szolgáltatását, amivel már teljes értékû közösségi oldalként funkcionál, folyamatos frissülõ bejegyzésekkel, videókkal és kommentelési lehetõséggel.

A Pulse gyakorlatilag egy hírfolyam, mint a Facebook esetében a News Feed. A felhasználókat rögtön ez fogadja majd, a Twitch eddigi fõoldalát váltja le. Mivel a frissítés fokozatosan jelenik meg, pár felhasználónak akár hetekbe is telhet majd, mire láthatják az új nyitóképernyõt.

A Facebookéhoz hasonló hírfolyamban valós idõben posztolhatnak frissítéseket a játékosok, ezek lehetnek a szöveges üzeneteken túl YouTube-videók, linkek, fotók, klippek, sõt, gifek is.

A posztokat kronologikus sorrendben lehet böngészni a folyamban, ezen a téren inkább a Twittere hasonlít az újítás, mintsem a Facebookra. Bár a cég bevallotta, már dolgoznak egy olyan algoritmuson,

ami a felhasználó számára érdekes tartalmakat emelheti elõre.

A közvetítõk maguk moderálhatják a kapott hozzászólásokat, és azt is megszabhatják, hogy csak a barátok, vagy esetleg a prémium feliratkozók írhassanak állapotaikhoz. Késõbb a Twitch mobilalkalmazásába is bekerül az újítás, és még további közösségi funkciók kerülnek majd be, például a hashtagek, és @-os említések.

A csatornatulajdonosok számára idén év elején vált elérhetõvé a Channel Feed funkció is, azaz csatornájukhoz egy külön hírfolyam tartozik. Így amikor bárki a profiljukra téved, egy egyedi folyamot lát, az ott közzétett posztok megjelennek majd a Pulse fõhírfolyamban is.

Valódi közösség a játékosoknak

A szájton minden videojátékos stílus képviseltetve van a gyûjtögetõs kártyajátéktól a multiplayer lövöldözõs mérkõzésekig. A csatornákon a játékosok egymással is chatelhetnek, és elõfizethetõ tartalmak is elérhetõk.

Végigjátszásokat, adásokat bárki indíthat, de sokszor profi gamerek csarnokokban zajló élõ mérkõzéseit is ezen közvetítik. Nem ritka, hogy a legnépszerûbb streamerek követõinek száma már akár egymillió felett jár, számukra pedig még több érdekes tartalmat hozhat az új Pulse szolgáltatás, valamit jobb és tartalmasabb kapcsolatot követõikkel.
Twitch Twitter videojáték közösségi média Facebook közösségi oldal